En tot cas, i amb ple respecte al que disposen els apartats precedents, els empresaris han de posar a disposició dels consumidors i usuaris informació sobre l'adreça postal, número de telèfon, fax, quan sigui procedent, i adreça de correu electrònic en què el consumidor i usuari, sigui quin sigui el seu lloc de residència, pugui interposar les seves queixes i reclamacions o sol·licitar informació sobre els béns o serveis oferts o contractats.
Els empresaris han de comunicar, a més, la seva adreça legal si aquesta no coincideix amb l'adreça habitual per a la correspondència.
Els empresaris han de donar resposta a les reclamacions rebudes en el termini més breu possible i, en tot cas, en el termini màxim d'un mes des de la presentació de la reclamació.
En el supòsit que l'empresari no hagi resolt satisfactòriament una reclamació interposada directament davant ell per un consumidor, aquest pot acudir a una entitat de resolució alternativa notificada a la Comissió Europea, de conformitat amb el que preveu la llei per la qual s'incorpora a l'ordenament jurídic espanyol la Directiva 2013/11/UE, del Parlament Europeu i del Consell, de 21 de maig de 2013, relativa a la resolució alternativa de litigis en matèria de consum.
Els empresaris han de facilitar l'accés a aquest tipus d'entitats, i proporcionar als consumidors la informació a la qual estan obligats per l'article 41 de la llei esmentada.
En tot cas, i amb ple respecte al que disposen els apartats precedents, els empresaris han de posar a disposició dels consumidors i usuaris informació sobre l'adreça postal, número de telèfon i número de fax o adreça de correu electrònic en què el consumidor i usuari, sigui quin sigui el seu lloc de residència, pugui interposar les seves queixes i reclamacions o sol·licitar informació sobre els béns o serveis oferts o contractats.
Els empresaris han de comunicar la seva adreça legal si aquesta no coincideix amb la seva adreça habitual per a la correspondència.
Els empresaris han de donar resposta a les reclamacions rebudes en el termini més breu possible i en tot cas en el termini màxim d'un mes des de la presentació de la reclamació.
En cas que en el termini esmentat aquesta no s'hagi resolt satisfactòriament, els empresaris adherits a un sistema extrajudicial de resolució de conflictes han de facilitar al consumidor i usuari l'accés quan aquest reuneixi els requisits que preveuen la Recomanació 98/257/CE de la Comissió, de 30 de març, relativa als principis aplicables als òrgans responsables de la solució extrajudicial dels litigis en matèria de consum, i la Recomanació 2001/310/CE de la Comissió, de 4 d'abril de 2001, relativa als principis aplicables als òrgans extrajudicials de resolució consensual de litigis en matèria de consum, o la normativa que sigui aplicable i, com a tals, hagin estat notificats a la xarxa comunitària d'òrgans nacionals de la solució extrajudicial de litigis en matèria de consum.
En tot cas, i amb ple respecte al que disposen els apartats precedents, els prestadors de serveis han de posar a disposició dels consumidors i usuaris informació sobre l'adreça postal, número de telèfon i número de fax o adreça de correu electrònic en la qual el consumidor o usuari, sigui quin sigui el seu lloc de residència, pugui interposar les queixes i reclamacions o sol·licitar informació sobre el servei ofert o contractat.
Els prestadors han de comunicar la seva adreça legal si aquesta no coincideix amb l'adreça habitual per a la correspondència.
Els prestadors de serveis han de donar resposta a les reclamacions rebudes en el termini més breu possible i en tot cas en el termini màxim d'un mes des de la presentació de la reclamació.
En cas que en el termini esmentat aquesta no hagi estat resolta satisfactòriament, els prestadors de serveis adherits a un sistema extrajudicial de resolució de conflictes han de facilitar a l'usuari l'accés a aquest quan reuneixi els requisits que preveuen la Recomanació 98/257/CE de la Comissió, de 30 de març, relativa als principis aplicables als òrgans responsables de la solució extrajudicial dels litigis en matèria de consum, i la Recomanació 2001/310/CE de la Comissió, de 4 d'abril de 2001, relativa als principis aplicables als òrgans extrajudicials de resolució consensual de litigis en matèria de consum o normativa que resulti aplicable i, com a tals, hagin estat notificats a la xarxa comunitària d'òrgans nacionals de la solució extrajudicial de litigis en matèria de consum.